Eiropas Parlamenta rezolūcija par Eiropas Revīzijas palātas īpašo ziņojumu Nr. 5/2005: mutiskās tulkošanas izdevumi Parlamentā, Komisijā un Padomē (2006/2001(INI))



Oficiālais Vēstnesis 305 E , 14/12/2006 Lpp. 0067 - 0069



P6_TA(2006)0331 Īpašais ziņojums par mutiskās tulkošanas izdevumiem Eiropas Parlamenta rezolūcija par Eiropas Revīzijas palātas īpašo ziņojumu Nr. 5/2005: mutiskās tulkošanas izdevumi Parlamentā, Komisijā un Padomē (2006/2001(INI)) Eiropas Parlaments, - ņemot vērā Eiropas Revīzijas palātas īpašo ziņojumu Nr. 5/2005: mutiskās tulkošanas izdevumi Parlamentā, Komisijā un Padomē ar iestāžu atbildēm [1], - ņemot vērā EK līguma 248. panta 4. punkta otro daļu, 276. panta 3. punktu un 280. panta 5. punktu, - ņemot vērā Reglamenta 45. pantu, - ņemot vērā Budžeta kontroles komitejas ziņojumu (A6-0261/2006), Daudzvalodības ievērošana 1. uzskata, ka daudzvalodu vide ir viena no Eiropas Savienības svarīgākajām iezīmēm, kas izceļ kultūras un lingvistisko daudzveidību un nodrošina vienādu attieksmi pret ES pilsoņiem; 2. uzskata, ka daudzvalodu vide garantē pilsoņu tiesības sazināties ar ES iestādēm jebkurā no tās oficiālajām valodām, tādējādi ļaujot viņiem izmantot savas demokrātiskās kontroles tiesības; 3. uzskata, ka ES iestāžu valodu dienesti veicina sazināšanos, tādējādi saglabājot šo iestāžu pieejamību ES pilsoņiem; 4. lēš, ka visu ES iestāžu valodu dienestu — gan tulkošanas, gan mutiskās tulkošanas — kopējās izmaksas ir tikai 1% no kopējā ES budžeta; 5. uzskata, ka Reglaments nosaka, ka deputāti pēc izvēles var lietot jebkuru oficiālo valodu un ka tiek nodrošināts tulkojums citās valodās; turklāt uzskata, ka oficiālo valodu lietošanu nosaka "Rīcības kodekss daudzvalodībai", kas atjaunināts 2004. gadā; 6. uzskata, ka daudzvalodu vide ir ES kultūras daudzveidības izpausme, kas jāsaglabā, tādēļ, kaut arī pieaugošais oficiālo valodu skaits prasa pragmatiskus risinājumus sagatavošanas darbā iestādēs, daudzvalodu vide tomēr jāgarantē, lai nodrošinātu Eiropas Savienības leģitimitāti un dažādību; Attiecībā uz visām iestādēm 7. ar gandarījumu atzīmē augsto mutiskās tulkošanas kvalitāti ES iestādēs; turklāt uzskata, ka mutiskās tulkošanas augstā kvalitāte pastāvīgi jānovērtē un jānodrošina; 8. atzīmē, ka mutiskās tulkošanas kopējās izmaksas 2003. gadā bija EUR 57000000 Eiropas Parlamentā un EUR 106000000 — Padomē, Komisijā, Ekonomikas un sociālo lietu komitejā, Reģionu komitejā un dažās aģentūrās; 9. tomēr pauž bažas par to, ka 2003. gadā apmēram 16% (EUR 25900000) no kopējām mutiskās tulkošanas izmaksām (EUR 163000000) bija nodrošinātu, bet neizmantotu pakalpojumu izmaksas, kā arī tulku rezerves nodrošināšanas izmaksas; 10. uzskata, ka Parlamentam, Padomei un Komisijai jācenšas samazināt izmaksas tiešas vai netiešas pastāvīgas darba gatavības nodrošināšanai, jo EUR 18000000 ir iztērēti situācijās, kad mutiskās tulkošanas pakalpojumi gan ir nodrošināti, bet nav izmantoti; atzīmē, ka ir jānodrošina tulku rezerve ad hoc sanāksmēm, kuras pieprasa sasaukt ļoti īsu laiku iepriekš; 11. aicina administrāciju, Padomi un Komisiju uzlabot sadarbību starp iestādēm; 12. aicina Parlamenta un Komisijas mutiskās tulkošanas dienestus efektivitātes nolūkā apmainīties ar tulkiem un izveidot jauktas tulku grupas, kā arī nodrošināt iespēju izmantot pieejamos tulkus, kur un kad tas nepieciešams atbilstoši faktiskajām vajadzībām; 13. aicina iestādes veicināt un atbalstīt "vietējo tulku" izmantošanu, ja tas iespējams valodu kombinācijas dēļ, un uzsver, ka dalībvalstu administratīvie noteikumi nedrīkst būt šķērslis; atzīmē, ka jānodrošina augsta mutiskās tulkošanas kvalitāte; 14. uzskata, ka Parlamentam un Komisijai līdz 2006. gada budžeta izpildes apstiprināšanai būtu jāsagatavo pārskats par štata un ārštata tulku procentuālo attiecību katrai valodai; 15. aicina Komisiju, saskaņojot ar citām iestādēm, paplašināt sadarbību ar dalībvalstīm to tulku apmācībā; 16. aicina ES iestādes pārskatīt līgumu ar ārštata konferenču tulkiem attiecībā uz komandējumu nosacījumiem, atalgojumu, starpiestāžu sadarbību un administratīvo pasākumu vienkāršošanu; 17. atzīmē ceļa un uzturēšanās izdevumu augsto īpatsvaru; mudina sanāksmju organizētājus un mutiskās tulkošanas dienestus samazināt ceļa un uzturēšanās izdevumus; aicina labāk koordinēt, plānot un organizēt ar ceļu un uzturēšanos saistītos pasākumus; Attiecībā uz Eiropas Parlamentu 18. sagaida, ka administrācija iesniegs tāmi par ārštata konferenču tulku un štata tulku vidējām vienas dienas kopējām izmaksām pirms 2005. gada budžeta izpildes apstiprināšanas ziņojuma sagatavošanas; 19. atzīmē, ka mutiskās tulkošanas dienas pilnās izmaksas Parlamentā ir gandrīz par 30 % augstākas nekā Padomē vai Komisijā, kam viens no iemesliem ir tas, ka sesijās Strasbūrā ļoti maz iespējams izmantot vietējos tulkus, un tas palielina Parlamenta mutiskās tulkošanas izmaksas Strasbūrā par 13 %; 20. atzīmē Parlamenta atteikumu piedalīties izvērtēšanā par tāda starpiestāžu biroja izveidi, kas sniegtu mutiskās tulkošanas pakalpojumus visām ES iestādēm, jo Prezidijs 2005. gada 4. septembra sanāksmē atzinis, kas tas ir pretrunā ar Parlamenta interesēm; 21. aicina administrāciju turpināt sagatavot izsmeļošus sesiju ziņojumus, proti, tulku grupas vadītāja ziņojumus par valodu aktīvo un pasīvo lietošanu grupu, komiteju un delegāciju sanāksmēs, un ziņot par gūtajām atziņām pirms 2005. gada budžeta izpildes apstiprināšanas procedūras uzsākšanas; 22. mudina administrāciju veicināt deputātu izpratni par mutiskās tulkošanas izmaksām; vēlas noskaidrot, vai tiek pilnībā izmantotas deputātu valodu profilā minētās valodas; uzsver, ka tam nevajadzētu kļūt par iemeslu ES oficiālo valodu dalīšanai pēc nozīmības; 23. atgādina, ka saskaņā ar 2004. gada 19. aprīļa Rīcības kodeksa daudzvalodībai 1. pantu līdzekļi jāpiešķir atbilstoši lietotāju faktiskajām vajadzībām; 24. aicina administrāciju izpētīt, kā Padomes "pieprasījuma sistēma", Eiropas Padomes iekšējā norēķinu sistēma vai UNESCO kvotu sistēma mutiskās tulkošanas pakalpojumiem varētu tikt izmantota Parlamentā; 25. atzīmē, ka 2003. gadā tas iztērēja EUR 4000000 par mutiskās tulkošanas pakalpojumiem, kas tika nodrošināti, bet netika izmantoti novēlotu pieprasījumu vai to atsaukšanas dēļ; prasa neatbalstīt pieprasījumu atsaukšanu pēdējā brīdī un to iesniegšanu pēdējā brīdī; turklāt aicina mutiskās tulkošanas dienestus būt elastīgākiem attiecībā uz pakalpojumu plānošanu un pieprasījumu sistēmu; 26. aicina atbildīgās struktūrvienības pieņemt komiteju un grupu sanāksmju, kā arī plenārsēžu nedēļu grafiku, lai labāk saskaņotu vajadzības un pieejamos resursus; * * * 27. uzdod tā priekšsēdētājam nosūtīt šo rezolūciju Padomei, Komisijai un Eiropas Revīzijas palātai. [1] OV C 291, 23.11.2005., 1. lpp. --------------------------------------------------